ai4bharat/Pralekha huggingface dataset:
অর্থমন্ত্রক
এশিয়ান ডেভলপমেন্ট ব্যাঙ্ক এবং ভারতের মধ্যে আজ দিল্লি-মেরঠ আরআরটিএস করিডরের জন্য ৫০০ মিলিয়ন ডলারের ঋণ স্বাক্ষরিত
নতুন দিল্লি, ০৮ সেপ্টেম্বর, ২০২০
এশিয়ান ডেভলপমেন্ট ব্যাঙ্ক বা এশীয় উন্নয়ন ব্যাঙ্ক  এবং ভারতের মধ্যে আজ আধুনিক উচ্চ গতির ৮২ কিলোমিটার দীর্ঘ দিল্লি-মেরঠ আঞ্চলিক র্যাপিড সিস্টেম  করিডর তৈরিতে মোট ১ বিলিয়ন ডলারের মধ্যে প্রথম দফায় ৫০০ মিলিয়ন ডলার সাহায্যের জন্য চুক্তি স্বাক্ষরিত হয়েছে। এই করিডরের মাধ্যমে উন্নত আঞ্চলিক যোগাযোগের পাশাপাশি দেশের জাতীয় রাজধানী অঞ্চলে  যানচলাচলের ক্ষেত্রে উল্লেখযোগ্য সুবিধা মিলবে। দিল্লি-মেরঠ আরআরটিএস বিনিয়োগ প্রকল্প সম্পর্কিত ঋণের বিষয়ে ভারত সরকারের পক্ষে অর্থ মন্ত্রকের অন্তর্গত অর্থনৈতিক বিষয় বিভাগের অতিরিক্ত সচিব শ্রী সমীর কুমার খারে এবং ভারতে এডিবি-র দেশীয় অধিকর্তা  মিষ্টার কেনিচি ইয়োকোয়ামা এই চুক্তি স্বাক্ষর করেন। এই পরিকল্পনার আওতায় ২০২১ সালের মধ্যে তিনটি রেল করিডর নির্মাণের পরিকল্পনা করা হয়েছে। যার মধ্যে প্রথমটি দিল্লি সংলগ্ন অন্যান্য রাজ্যের শহরগুলিকে সংযুক্ত করবে।
চুক্তি স্বাক্ষরের পর শ্রী খারে জানান, এই প্রকল্পটি এনসিআর এবং অন্যান্য শহরগুলিতে অর্থনৈতিক ক্ষেত্রে পরিবর্তন নিয়ে আসবে এবং সামগ্রিক বিকাশের সুযোগ তৈরি হবে। উন্নত যোগাযোগ ব্যবস্থার ফলে সুবিধা মিলবে এই অঞ্চলের সাধারণ মানুষের। পরে মিষ্টার ইয়োকোয়ামা জানান, জাতীয় রাজধানী অঞ্চলে যাতায়াতের ক্ষেত্রে উল্লেখযোগ্য পরিবর্তন আসবে। এই প্রকল্পের আওতায় সিগনালিং ব্যবস্থা, স্টেশন ডিজাইনের ক্ষেত্রে অত্যাধুনিক প্রযুক্তি ব্যবহার করা হবে। ৮২ কিলোমিটার দীর্ঘ এই করিডরটি এমনভাবে তৈরি করা হবে যাতে ট্রেনগুলি প্রতি ঘন্টায় ১৮০ কিলোমিটার গতিতে চলতে পারে। ৫ – ১০ মিটির অন্তর এই ট্রেন চলবে। এই করিডরে দিল্লির সরাই কেল্লা খান থেকে উত্তরপ্রদেশের মেরঠের মোদীপুরমের মধ্যে এই ট্রেন চলাচল করবে। বর্তমানে এই যাত্রাপথে সময় লাগে ৩ থেকে ৪ ঘন্টা। এই করিডর সম্পন্ন নির্মাণ সম্পন্ন হলে এই দূরত্ব অতিক্রম করতে মাত্র ১ ঘন্টা সময় লাগবে। আরআরটিএস মাল্টি মোডাল হাব থাকবে।
ঋণের প্রথম কিস্তিতে রেল লাইনে বিদ্যুতায়ন, ট্রাক বসানো, সিগনালিং ব্যবস্থাপনা, স্টেশন নির্মাণের কাজ করা হবে। এই স্টেশনগুলি এমনভাবে তৈরি করা হবে যাতে প্রবীণ নাগরিক, মহিলা, শিশু এবং অন্যভাবে সক্ষম ব্যক্তিরা বিশেষ সুবিধা পান। এছাড়াও থাকছে নানান অত্যাধুনিক সুযোগ সুবিধা। দারিদ্র নিরসনের জন্য এডিবি-র জাপান তহবিল থেকে ৩ মিলিয়ন ডলার আর্থিক সহায়তা প্রদান করা হচ্ছে। এই আর্থিক সাহায্যে দৃষ্টি, শ্রবনশক্তিহীন, ভিন্নভাবে সক্ষম ব্যক্তিদের হুইল চেয়ার প্রদান করা হবে। এছাড়াও তাদের কর্ম সংস্থানের সুযোগ করে দিতে একাধিক পদক্ষেপ গ্রহণ করা হবে। উল্লেখ্য, ১৯৯৬ সালে এডিবি গঠিত হয়েছিল। ৪৯টি দেশ থেকে ৬৮ জন সদস্য রয়েছেন এডিবি-তে।
CG/SS/SKD
(Visitor Counter : 77
অর্থমন্ত্রক
নভেম্বর মাসে জিএসটি খাতে রাজস্ব সংগ্রহের পরিমাণ ১ লক্ষ ৩১ হাজার ৫২৬ কোটি টাকা
জিএসটি রূপায়িত হওয়ার পর নভেম্বর মাসে রাজস্ব সংগ্রহের পরিমাণ এ যাবৎ দ্বিতীয় সর্বাধিক
নয়াদিল্লি, ০১ ডিসেম্বর, ২০২১
সদ্য সমাপ্ত নভেম্বর মাসে জিএসটি খাতে রাজস্ব সংগ্রহের পরিমাণ ১ লক্ষ ৩১ হাজার ৫২৬ কোটি টাকা। এর মধ্যে সিজিএসটি বাবদ ২৩ হাজার ৯৭৮ কোটি টাকা, এসজিএসটি বাবদ ৩১ হাজার ১২৭ কোটি টাকা, আইজিএসটি বাবদ ৬৬ হাজার ৮১৫ কোটি টাকা  এবং সেস বাবদ ৯ হাজার ৬০৬ কোটি টাকা  সংগ্রহ হয়েছে।
কেন্দ্রীয় সরকার আইজিএসটি থেকে রাজ্য/কেন্দ্রশাসিত অঞ্চলগুলিকে সিজিএসটি বাবদ ২৭ হাজার ২৭৩ কোটি টাকা এবং এসজিএসটি বাবদ ২২ হাজার ৬৫৫ কোটি টাকা মিটিয়ে দিয়েছে। প্রাপ্য মেটানোর পর নভেম্বর মাসে কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি থেকে ৫১ হাজার ২৫১ কোটি টাকা এবং এসজিএসটি থেকে ৫৩ হাজার ৭৮২ কোটি টাকা।
এ নিয়ে পরপর দু’মাস জিএসটি সংগ্রহের পরিমাণ ১ লক্ষ ৩০ হাজার কোটি টাকার সীমা ছাড়িয়েছে। সদ্য সমাপ্ত নভেম্বর মাসে সংগ্রহের পরিমাণ গত অর্থবর্ষের ঐ একই মাসের তুলনায় ২৫ শতাংশ বেড়েছে। আলোচ্য মাসে পণ্য সামগ্রী আমদানি থেকে রাজস্বের পরিমাণ ৪৩ শতাংশ এবং দেশীয় লেনদেন থেকে  রাজস্বের পরিমাণ ২০ শতাংশ বেড়েছে।
জিএসটি কর ব্যবস্থা রূপায়িত হওয়ার পর থেকে সদ্য সমাপ্ত নভেম্বর মাসে সংগৃহীত রাজস্বের পরিমাণ এ যাবৎ দ্বিতীয় সর্বাধিক। এ থেকে অর্থ ব্যবস্থায় পুনরুদ্ধারের প্রবণতা প্রতিফলিত হয়।
উল্লেখ করা যেতে পারে, সদ্য সমাপ্ত নভেম্বর মাসে পশ্চিমবঙ্গে জিএসটি বাবদ রাজস্ব সংগ্রহের পরিমাণ গত অর্থবর্ষের একই মাসের তুলনায় ৯ শতাংশ বেড়ে ৪ হাজার ৮৩ কোটি টাকা হয়েছে।
CG/BD/SB
(Visitor Counter : 164
তথ্যওসম্প্রচারমন্ত্রক
ইন্ডিয়ান ইনস্টিটিউট অফ মাস কমিউনিকেশন -এর ৫৬তম প্রতিষ্ঠা দিবস উদযাপন
নয়াদিল্লি, ১৭ আগস্ট, ২০২০
ইন্ডিয়ান ইনস্টিটিউট অফ মাস কমিউনিকেশন -এর আজ ৫৬তম প্রতিষ্ঠা দিবস। এই উপলক্ষে দিল্লির সদর দপ্তর সহ দেশ জুড়ে বিভিন্ন আঞ্চলিক কেন্দ্রে একাধিক অনলাইন অনুষ্ঠানের আয়োজন করা হয়।
এদিন প্রতিষ্ঠা দিবস স্মারক বক্তৃতা প্রদান করেন কেন্দ্রীয় তথ্য ও সম্প্রচার মন্ত্রক এবং শিক্ষা মন্ত্রকের উচ্চশিক্ষা দপ্তরের সচিব তথা আইআইএমসি-র চেয়ারম্যান শ্রী অমিত খারে।
শ্রী খারে এদিন 'জাতীয় শিক্ষানীতি - দর্শন এবং প্রধান নির্দেশিকা ও দেশের জ্ঞাপন শিক্ষার বৈশিষ্ট্য ’ শীর্ষক বিষয়ে বক্তব্য রাখেন। জাতীয় শিক্ষানীতি অনুসারে আইআইএমসি-র সাংবাদিক ও গণজ্ঞাপন ক্ষেত্রে পাঠক্রমগুলি পর্যালোচনা করার উদ্যোগ নেওয়া উচিৎ বলে তিনি মন্তব্য করেন। এক্ষেত্রে কেন্দ্র ও রাজ্য সরকারের আওতাধীন বিভিন্ন বিশ্ববিদ্যালয়ের সঙ্গে আলোচনা করারর পরামর্শ দেন শ্রী খারে ।
প্রযুক্তি নির্ভর শিক্ষা ব্যবস্থা ওপর জোর দিয়ে তিনি সাংবাদিকতা ও গণজ্ঞাপন ক্ষেত্রে বর্তমান বিষয়সমূহে অনলাইন পাঠক্রম চালু করার পরামর্শ দেন। তিনি আরও বলেন, জাতীয় শিক্ষানীতির মাধ্যমে আরও উন্নত দৃষ্টিভঙ্গি গড়ে তোলা সম্ভব।
শ্রী খারে আইসিএসএসআর, জেএনইউ-র মতো শিক্ষা প্রতিষ্ঠানগুলির সঙ্গে সমন্বয় বজায় রেখে আইআইএমসি-কে গবেষণার কাজে এগিয়ে আসার পরামর্শ দেন।
এদিন অনুষ্ঠানে আইআইএমসি-র মহানির্দেশক অধ্যাপক সঞ্জয় দ্বিবেদী স্বাগত বক্তব্য রাখেন। অনুষ্ঠানে ধন্যবাদজ্ঞাপক বক্তব্য রাখেন সংস্থার অতিরিক্ত মহানির্দেশক শ্রী কে সতীশ নাম্বুপ্রদীপ।
(CG/SS/DM
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৫ আগস্ট, ২০২১
দেশব্যাপী টিকাকরণ অভিযানের আওতায় এখনও পর্যন্ত ৫৪ কোটি ৩৮ লক্ষেরও বেশি টিকার ডোজ দেওয়া হয়েছে
(মোট আক্রান্তের মধ্যে সুস্পষ্টভাবে করোনায় আক্রান্তের হার ১.২০ শতাংশ
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৮৫ হাজার ৩৩৬
সুস্থতার হার বর্তমানে ৯৭.৪৬ শতাংশ
দেশে এখনও পর্যন্ত করোনা মুক্ত হয়েছেন ৩ কোটি ১৩ লক্ষ ৭৬ হাজার ১৫ জন
দেশে গত ২৪ ঘণ্টায় সুস্থ হয়েছেন ৩৭ হাজার ৯২৭ জন
একইভাবে, দেশে গত ২৪ ঘণ্টায় নতুন করে আক্রান্তের সংখ্যা ৩৬ হাজার ৮৩
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ২.০০ শতাংশ
দৈনিক-ভিত্তিতে আক্রান্তের হার ১.৮৮ শতাংশ, যা গত ২০ দিন যাবৎ ৩ শতাংশের নীচে
দেশে নমুনা পরীক্ষার পরিকাঠামো লাগাতার বেড়েছে – মোট নমুনা পরীক্ষার সংখ্যা ৪৯ কোটি ৩৬ লক্ষ
CG/BD/AS
প্রধানমন্ত্রীরদপ্তর
সিওপি ২৬ এর মনোনীত সভাপতি অলোক শর্মার সঙ্গে প্রধানমন্ত্রীর সাক্ষাৎ
নতুন দিল্লি, ১৬ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী রাষ্ট্রসংঘের জলবায়ু পরিবর্তন সংক্রান্ত ২৬তম সম্মেলন সিওপি ২৬ –এর মনোনীত সভাপতি শ্রী অলোক শর্মার সঙ্গে সাক্ষাৎ করেছেন। রাষ্ট্রসংঘের জলবায়ু পরিবর্তন সংক্রান্ত সংগঠন ইউনাইটেড নেশনস ফ্রেমওয়ার্ক কনভেনশন অন ক্লাইমেট চেঞ্জ  –র সিদ্ধান্ত গ্রহণকারী সংস্থা হিসেবে সিওপি –কে চিহ্নিত করা হয়। সিওপি –র ২৬তম অধিবেশন এবছর নভেম্বর মাসে ব্রিটেনের গ্লাসগো শহরে অনুষ্ঠিত হবে।
সিওপি ২৬-এ জলবায়ু পরিবর্তন সংক্রান্ত বিভিন্ন বিষয় নিয়ে ভারত ও ব্রিটেনের মধ্যে সহযোগিতার প্রসঙ্গে প্রধানমন্ত্রী ও শ্রী শর্মা আলোচনা করেছেন। প্যারিস চুক্তির বিষয়ে ভারতের অঙ্গীকার পুনর্ব্যক্ত করে প্রধানমন্ত্রী বলেছেন, সিওপি ২৬কে সফল করে তুলতে গঠনমূলক উদ্যোগ গ্রহণ করা হবে। ২০০০ সালের ডিসেম্বরে উচ্চাকাঙ্খী জলবায়ু সম্মেলনে প্রধানমন্ত্রীর ভাষণের প্রসঙ্গটি শ্রী শর্মা উল্লেখ করেছেন।
ভারত ও ব্রিটেনের মধ্যে সম্পর্ককে আরো দৃঢ় করার জন্য ব্রিটিশ প্রধানমন্ত্রী মি. বরিস জনসনের সঙ্গে একযোগে কাজ করার বিষয়ে প্রধানমন্ত্রী তাঁর অঙ্গীকারের কথা জানিয়েছেন।
প্রধানমন্ত্রীরদপ্তর
দু’দিনে ১০ লক্ষেরও বেশি সুকন্যা সমৃদ্ধি আমানত খোলায় ইন্ডিয়া পোস্ট’কে অভিনন্দন প্রধানমন্ত্রীর
নয়াদিল্লি, ১১ ফেব্রুয়ারি, ২০২৩
দু’দিনে ১০ লক্ষেরও বেশি সুকন্যা সমৃদ্ধি আমানত খোলায় ইন্ডিয়া পোস্টকে অভিনন্দন জানালেন প্রধানমন্ত্রী শ্রী নরেন্দ্র মোদী। তিনি বলেন, এর ফলে মেয়েদের ক্ষমতায়ন ও তাদের ভবিষ্যৎ সুরক্ষিত হবে।
কেন্দ্রীয় মন্ত্রী শ্রী অশ্বিনী বৈষ্ণবের এক ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “এই বিরাট সাফল্যের জন্য @IndiaPostOffice – কে অনেক অনেক অভিনন্দন। এই উদ্যোগ দেশের মেয়েদের ভবিষ্যতকে সুরক্ষিত রাখবে এবং তাদের ক্ষমতায়নের পথ প্রশস্ত করবে”।
PG/AB/SB
(
বিজ্ঞানওপ্রযুক্তিমন্ত্রক
কোভিড-১৯ এর টীকা, চিকিৎসা ও রোগ নির্ণয়ের জন্য জৈব প্রযুক্তি দপ্তর ও তার গবেষণা প্রতিষ্ঠানগুলি সক্রিয় হয়েছে
নতুনদিল্লি, ১৭ই জুলাই, ২০২০
• স্বল্পমূল্যের পরীক্ষার কিট, আর এন এ নিষ্কাশন যন্ত্র
• মানুষের শরীরে টীকার প্রয়োগের পরীক্ষার আগে প্রানীদেহে প্রয়োগের ব্যবস্থাপনা
জৈব প্রযুক্তি দপ্তর এবং তার ১৬টি গবেষণা প্রতিষ্ঠান কোভিড-১৯ এর মোকাবিলা করার জন্য বিভিন্ন গবেষণা ও উদ্ভাবনের কাজ করছে। দপ্তরের গবেষণার মূল উদ্যোগ স্বল্পমূল্যে নমুনা পরীক্ষার কিট তৈরি করা। দেশীয় প্রযুক্তিতে কীট তৈরির ফলে আত্মনির্ভরতা বাড়বে।
জৈব প্রযুক্তি দপ্তরের টিএইচএসটিআই সার্স-কোভ-২ অ্যান্টিজেন পদ্ধতিতে সংক্রমণ পরীক্ষার একটি পদ্ধতির প্রযুক্তি জেনাই ও মোলবায়ো ডায়গোনিস্টিক প্রাইভেট লিমিটেডকে হস্তান্তরিত করেছে। আইজিজি এলাইজা পদ্ধতিতে সংক্রমণ পরীক্ষার আরেকটি পদ্ধতির প্রযুক্তি এক্সসাইটোন ডায়গোনিস্টিক প্রাইভেট লিমিটেডকে হস্তান্তরিত করা হয়েছে।
দপ্তরের আরজিসিবি, নতুনদিল্লি ভিত্তিক পিওসিটি সার্ভিসকে নমুনা পরিবহণের জন্য দেশীয় প্রযুক্তিতে উদ্ভাবিত একটি প্রযুক্তি হস্তান্তরিত করেছে। এই ভাবে কোভিড চিকিৎসার জন্য নানা পদ্ধতি এবং করোনা ভাইরাসের জন্য টীকা আবিষ্কারের কাজও অত্যন্ত তৎপরতার সঙ্গে করা হচ্ছে। বিভিন্ন উদভাবনের প্রয়োগের জন্য শিল্প সংস্থা, নতুন উদ্যোগ বা স্টার্ট আপ ও শিক্ষা প্রতিষ্ঠানগুলির সঙ্গে সমন্বয় রাখা হচ্ছে।
জৈব প্রযুক্তি দপ্তরের এএলএস সংস্থা আরটিপিসিআর অ্যান্টিবডি ও অ্যান্টিজেন পরীক্ষার জন্য কিট তৈরিতে বিভিন্ন সংস্থাকে তাদের উদ্ভাবিত প্রযুক্তি আরো পরীক্ষা নিরীক্ষার জন্য পাঠিয়েছে।
কোভিডের ওষুধ এবং টীকার জন্য টিএইচএসটিআই ফরিদাবাদ এবং আই এল এস ভুবনেশ্বর বিভিন্ন গবেষণামূলক কাজ চালাচ্ছে। কিছু টীকা ও ওষুধ মানব দেহে প্রয়োগের আগে অন্যান্য প্রানীদের মধ্যে প্রয়োগ করে তার প্রভাব নিয়ে পরীক্ষা নিরীক্ষার প্রস্তুতি শেষ হয়েছে। এই ভাবে #DBT-India Fights COVID এর মাধ্যমে আত্মনির্ভর ভারত গড়ার লক্ষ্যে নানা উদ্যোগ নিয়েছে।
(CG/CB
প্রধানমন্ত্রীরদপ্তর
পরশুরাম জয়ন্তীতে জনগণকে শুভেচ্ছা প্রধানমন্ত্রীর
নতুন দিল্লি, ৩ মে, ২০২২
প্রধানমন্ত্রী শ্রী নরেন্দ্র মোদী পরশুরাম জয়ন্তীতে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, " পরশুরাম জয়ন্তীতে দেশবাসীকে শুভেচ্ছা। ভগবান পরশুরাম দয়া ও করুণার পাশাপাশি শৌর্য তথা পরাক্রমের জন্য পূজিত হন।"
CG/BD/AS/
(
সহযোগ মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ ১৪ জুলাই নতুন দিল্লিতে একদিনব্যাপী ‘স্ট্রেংদেনিং পিএসিএস থ্রু এফপিওস’ শীর্ষক মেগা সম্মেলনের উদ্বোধন করবেন
নয়াদিল্লি, ১০ জুলাই, ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আগামী ১৪ জুলাই নতুন দিল্লিতে একদিনব্যাপী ‘স্ট্রেংদেনিং পিএসিস থ্রু এফপিওস’ শীর্ষক মেগা সম্মেলনের উদ্বোধন করবেন। এই সম্মেলনের লক্ষ্য, ফার্মার প্রোডিউসার অর্গানাইজেশন্স -এর মাধ্যমে প্রাইমারি এগ্রিকালচারাল ক্রেডিট সোসাইটিজ -কে শক্তিশালী করার পন্থা বিষয়ে আলোচনা করা।
সম্মেলনে কৃষিক্ষেত্রের কৃতী ব্যক্তিদের পাশাপাশি সারা দেশের এফপিও সদস্যরা যোগ দেবেন। এটির আয়োজন করছে ন্যাশনাল কো-অপারেটিভ ডেভেলপমেন্ট কর্পোরেশন । সহযোগিতা করছে কেন্দ্রীয় সমবায় মন্ত্রক।
কৃষকরা সঙ্ঘবদ্ধ হলে সম্পদ আহরণ করার সুবিধা হয়, দরাদরি করার শক্তি বাড়ে। এইভাবেই এফপিও-গুলি কৃষিক্ষেত্রে রূপান্তরে প্রধান উপায় হয়ে উঠেছে। প্রধানমন্ত্রী শ্রী নরেন্দ্র মোদীর ভাবনা অনুযায়ী, ‘সাকার সে সমৃদ্ধি’ অর্জন করতে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের প্রয়াসে ১,১০০ নতুন এফপিও তৈরি করার সিদ্ধান্ত নেওয়া হয়েছে।
সমবায় মন্ত্রকের গুরুত্বপূর্ণ উদ্যোগে কৃষি ও কৃষককল্যাণ মন্ত্রক সম্প্রতি এনসিডিসি-কে অতিরিক্ত ব্লক বরাদ্দ করেছে এই কর্মসূচির অধীনে পিএসি-গুলিকে শক্তিশালী করার মাধ্যমে সমবায় ক্ষেত্রে ১,১০০টি এফপিও তৈরি করার জন্য।
এফপিও কর্মসূচির অধীনে প্রতিটি এফপিও-কে ৩৩ লক্ষ টাকার আর্থিক সাহায্য দেওয়া হচ্ছে। এছাড়াও, এফপিও প্রতি ২৫ লক্ষ টাকার আর্থিক সহায়তা দেওয়া হচ্ছে ক্লাস্টার বেসড বিজনেস অর্গানাইজেশন -কে।
কৃষিক্ষেত্রকে লাভজনক করে তুলতে এবং কৃষকদের জীবনযাত্রার মান উন্নত করতে এফপিও-গুলির গুরুত্বপূর্ণ ভূমিকা আছে। এরা ক্ষুদ্র এবং প্রান্তিক চাষীদের ভালো দাম পেতে সাহায্য করে, পরিবহণের খরচ যাতে কমে এবং সব মিলিয়ে উৎপাদন যাতে বাড়ে সেদিকেও নজর দেয় এফপিও-গুলি। সরকার এফপিও কর্মসূচিতে পিএসি-কে সংযুক্ত করতে চায় যাতে কৃষকদের বাণিজ্যিক কাজের পরিসীমা বাড়ে।
পিএসি-তে প্রায় ১৩ কোটি কৃষক সদস্য আছেন। পিএসি-গুলি স্বল্পমেয়াদি ঋণ, বীজ, সার বিতরণের কাজে প্রাথমিকভাবে যুক্ত। বর্তমানে দেশের মোট কৃষকের ৮৬ শতাংশের বেশি ক্ষুদ্র ও প্রান্তিক চাষী। এই পরিস্থিতিতে এইসব কৃষকরা যাতে উন্নত প্রযুক্তি, ঋণ, আর্থিক সাহায্য এবং বাজারের সুবিধা পান সরকার পিএসি-র সঙ্গে যুক্ত কৃষকদের এফপিও তৈরিতে উৎসাহ দিচ্ছে।
এনসিডিসি সমবায় মন্ত্রকের অধীন একটি বিধিবদ্ধ সংস্থা। ঐ সংস্থার দায়িত্ব পরিকল্পনা তৈরি করা, প্রচার করা এবং সমবায়গুলিকে আর্থিক সাহায্য দেওয়া যাতে উৎপাদন ও উৎপাদনশীলতা বাড়ে এবং ফসল তোলার পর কৃষকরা সুবিধাপ্রাপ্ত হন। ২০২২-২৩ অর্থ বছরে এনসিডিসি কৃষি প্রক্রিয়াকরণ, দুর্বল শ্রেণী, সমবায়গুলির কম্পিউটারাইজেশন, পরিষেবা, ঋণ এবং তরুণ সমবায় ইত্যাদি বিভিন্ন ক্ষেত্রে ৪১,০৩১.৩৯ কোটি টাকা দিয়েছে।
CG/AP/DM/…
(Visitor Counter : 54
সারওরসায়নমন্ত্রক
কোভিড-১৯এর সংকটের সময়েও আরসিএফ কৃষকদের মধ্যে সার সরবরাহ নিশ্চিত করেছে
নয়াদিল্লী, ১ জুলাই, ২০২০
রাষ্ট্রীয় কেমিক্যালস অ্যান্ড ফার্টিলাইজার্স লিমিটেড দেশের কৃষকদের স্বার্থ রক্ষায় অঙ্গীকারবদ্ধ। রসায়ন ও সার মন্ত্রকের অধীনন্থ এই রাষ্ট্রায়ত্ত্ব সংস্থাটি কোভিড-১৯এর সংকটের সময়েও ‘উজ্জ্বলা’ ইউরিয়া এবং ‘সুফলা’ ব্র্যান্ডের সারগুলি খরিফ শস্য রোপনের সময় কৃষকরা যাতে পান সেটি নিশ্চিত করেছে।
আরসিএফ-এর কারখানাগুলিতে সারের উপাদন প্রচুর পরিমাণে হচ্ছে। এই দুটি সার ছাড়াও এই সংস্থাটি ডিএপি, এপিএস এবং এনপিকে কৃষকদের মধ্যে প্রচুর পরিমাণে সরবরাহ করেছে।
এই প্রসঙ্গে উল্লেখযোগ্য আরসিএফ ভারতের সংস্থাগুলির তালিকায় ২০১৯ সালে ১৫৫ নম্বর স্থানে পৌঁছেছে। ২০১৮তে এই সংস্থাটির স্থান ছিল ১৯১। সংস্থার কর্ণধার এসসি মুদগেরিকর জানান, কর্মীদের কঠোর পরিশ্রমের ফলেই এবং দপ্তরের সহযোগিতায় এই অভিষ্ট লক্ষ্যে সংকটের মধ্যেও পৌঁছানো গেছে।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ – ১০৪তম দিন
আজ সন্ধ্যা ৮টা পর্যন্ত ২০ লক্ষের বেশি টিকাকরণ, দেশে মোট টিকাকরণ ১৫.২১ কোটির বেশি
তৃতীয় পর্যায়ে টিকাকরণের জন্য কো-উইন পোর্টালে আজ রাত ৯-৩০ মিনিট পর্যন্ত ২.২৮ কোটির বেশি নাম নথিভুক্ত
নয়াদিল্লি, ২৯ এপ্রিল, ২০২১
দেশে মোট টিকাকরণ ১৫ কোটি ২১ লক্ষ ছাড়িয়েছে। টিকাকরণ অভিযানের আওতায় আজ সন্ধ্যা ৮টা পর্যন্ত ২০ লক্ষের বেশি টিকার ডোজ দেওয়া হয়েছে। কো-উইন প্ল্যাটফর্মে মাত্র দু’দিনেই তৃতীয় পর্যায়ের টিকাকরণের জন্য রাত ৯-৩০ মিনিট পর্যন্ত ২ কোটি ২৮ লক্ষের বেশি নাম নথিভুক্ত হয়েছে।
দেশে আজ সন্ধ্যা ৮টা পর্যন্ত প্রাথমিক তথ্য অনুযায়ী, ১৫ কোটি ২১ লক্ষ ৫ হাজার ৫৬৩টি কোভিড-১৯ টিকার ডোজ দেওয়া হয়েছে। এর মধ্যে ৯৩ লক্ষ ৮৫ হাজার ৬৭৬ জন স্বাস্থ্যকর্মী প্রথম ডোজ এবং ৬১ লক্ষ ৮৯ হাজার ৬৩৫ জন স্বাস্থ্যকর্মী দ্বিতীয় ডোজ পেয়েছেন। এছাড়াও, করোনার বিরুদ্ধে লড়াইয়ে অগ্রভাগে থাকা ১ কোটি ২৪ লক্ষ ১২ হাজার ৯০৪ জন কর্মী প্রথম ডোজ এবং ৬৭ লক্ষ ৪ হাজার ১৯৩ জন কর্মী দ্বিতীয় ডোজ পেয়েছেন। অন্যদিকে, ৪৫-৬০ বছর বয়সী ৫ কোটি ১৭ লক্ষ ২৩ হাজার ৬০৭ জন ব্যক্তি প্রথম ডোজ এবং ৩৪ লক্ষ ২ হাজার ৪৯ জন ব্যক্তি দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৫ কোটি ১৮ লক্ষ ৭২ হাজার ৫০৩ জন প্রথম ডোজ এবং ১ কোটি ৪ লক্ষ ১৪ হাজার ৯৯৬ জন দ্বিতীয় ডোজ পেয়েছেন।
দেশে আজ সন্ধ্যা ৮টা পর্যন্ত ২০ লক্ষ ৮৪ হাজার ৯৩১টি টিকার ডোজ দেওয়া হয়েছে। দেশব্যাপী টিকাকরণ অভিযানের ১০৪তম দিনে মোট টিকাকরণের মধ্যে ১১ লক্ষ ৮২ হাজার ৫৬৩ জন প্রথম ডোজ এবং ৯ লক্ষ ২ হাজার ৩৬৮ জন দ্বিতীয় ডোজ পেয়েছেন। আজ মোট টিকাকরণের চূড়ান্ত প্রতিবেদন মধ্যরাতের পর সম্পূর্ণ হবে।
SC/BD/DM/
(Visitor Counter : 149
প্রধানমন্ত্রীরদপ্তর
কর্ণাটকের মুখ্যমন্ত্রী হিসেবে শ্রী বি এস বোম্মাই শপথ গ্রহণ করায় তাঁকে প্রধানমন্ত্রীর অভিনন্দন
নয়াদিল্লী, ২৮ জুলাই, ২০২১
কর্ণাটকের মুখ্যমন্ত্রী হিসেবে শপথ গ্রহণ করায় শ্রী বি এস বোম্মাইকে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘কর্ণাটকের মুখ্যমন্ত্রী হিসেবে শপথ নেওয়ায় শ্রী @BSBommai-জি কে অভিনন্দন জানাই। আইন প্রনয়ণ এবং প্রশাসনিক অভিজ্ঞতায় তিনি সমৃদ্ধ। রাজ্যে আমাদের সরকারের বিভিন্ন ব্যতিক্রমী কাজকে তিনি এগিয়ে নিয়ে যাবেন সেই বিষয়ে আমি নিশ্চিত। তাঁর শাসনকাল সফল হোক সেই শুভেচ্ছা জানাই।’
CG/CB/NS
(
অসামরিকবিমানপরিবহণমন্ত্রক
বিমানযাত্রীদের বায়োমেট্রিক-ভিত্তিক ডিজিটাল প্রক্রিয়াকরণের একটি নীতি প্রকাশ করলেন সুরেশ প্রভু
নয়াদিল্লি, ০৪ অক্টোবর, ২০১৮
কেন্দ্রীয় বাণিজ্য ও শিল্প এবং অসামরিক বিমান মন্ত্রী শ্রী সুরেশ প্রভু আজ যাত্রীদের বায়োমেট্রিক ভিত্তিক ডিজিটাল প্রক্রিয়াকরণের একটি নীতি প্রকাশ করেন। নতুন দিল্লীতে আজ এক সাংবাদিক সম্মেলনে এই নির্দেশিকা প্রকাশ করে তিনি বলেন, তাঁর মন্ত্রক বিমানবন্দরে আগত যাত্রীদের সুবিধার জন্য ডিজিটাল প্রক্রিয়াকরণের একটি ব্যবস্হা তৈরি করার প্রক্রিয়া চালাচ্ছে। ভারতীয় বিমানবন্দরগুলিতে উপযুক্ত ব্যবস্হার মাধ্যমে একই ধরনের যাত্রী অভিজ্ঞতা নিশ্চিত করতেই এই ব্যবস্হা নেওয়া হচ্ছে বলে তিনি জানান। তিনি আরও বলেন, এই ব্যবস্হার মানোন্নয়নের স্বার্থে বিমানবন্দর কর্তৃপক্ষ সংশ্লিষ্ট সব পক্ষকে নিয়ে একটি কর্মীগোষ্ঠী গঠন করেছে ।
সংবাদমাধ্যমকে মন্ত্রী আরও জানান, ২০১৯-২০-র ফেব্রুয়ারী শেষাশেষি ডিজি যাত্রা কেন্দ্রীয় ‘মঞ্চ’টি চালু হবে। পাইলট ভিত্তিতে আগামী বছরের ফেব্রুয়ারির শেষাশেষি বেঙ্গালুরু এবং হায়দ্রাবাদ আন্তর্জাতিক বিমানবন্দরে এই মঞ্চটি চালু করা হবে। ২০১৯-এর এপ্রিল নাগাদ দেশের বিমানবন্দর কর্তৃপক্ষ কলকাতা, বারাণসী, পুনে এবং বিজয়ওয়াড়ায় কর্মসূচি রূপায়ণ করবে।
কেন্দ্রীয় অসামরিক বিমান প্রতিমন্ত্রী শ্রী জয়ন্ত সিনহা ঐ সাংবাদিক সম্মেলনে বলেন, বিমানবন্দরে যাত্রী আগমন থেকে শুরু করে বিমানে চড়া পর্যন্ত, যাত্রীদের একটি ইতিবাচক অভিজ্ঞতা দিতে যাত্রীদের জন্য একটি কেন্দ্রীয় নথিভুক্তকরণ ব্যবস্হা থাকবে। ‘ডিজি যাত্রা’র আওতায় যাত্রীরা একটি ব্যক্তিগত পরিচয় নির্দেশক কার্ড  পাবেন, যেখানে ন্যূনতম বিবরণ দিতে হবে, যার মধ্যে থাকবে নাম, ই-মেল আইডি, মোবাইল নম্বর, এবং এর সঙ্গে একটি পরিচয়জ্ঞাপক প্রমাণপত্রও রাখতে হবে। এই আইডি যাত্রীরা টিকিট বুক করার সময় পাবেন। উড়ান সংস্হা যাত্রী সংক্রান্ত এই তথ্য এবং ডিজি যাত্রা পরিচয়পত্র একবারই যাচাই করা হবে, যাত্রী প্রস্হান করবে যেই বিমানবন্দর থেকে সেখানে।
শ্রী সিনহা আরও বলেন, এই ব্যবস্হা যাত্রী সাধারণ এবং সংশ্লিষ্ট সকল পক্ষের জন্য সহায়ক হবে কারণ, বিমানবন্দর কর্তৃপক্ষ আগেভাগেই যাত্রীর সফর সংক্রান্ত সমস্ত তথ্য পেয়ে যাবেন।
CG/SSS/NS/…
(Visitor Counter : 91
স্বাস্থ্যওপরিবারকল্যাণমন্ত্রক
প্রধানমন্ত্রীর ‘হর ঘর দস্তক’ কর্মসূচিকে শক্তিশালী করার জন্য রাজ্যগুলির স্বাস্থ্য মন্ত্রীদের সঙ্গে ডঃ মনসুখ মান্ডভিয়ার আলোচনা
নয়াদিল্লি, ১১ নভেম্বর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া আজ রাজ্য/কেন্দ্রশাসিত অঞ্চলগুলির স্বাস্থ্য মন্ত্রীদের সঙ্গে বৈঠক করেন। বৈঠকে দপ্তরের প্রতিমন্ত্রী ডঃ ভারতী প্রবীণ পাওয়ার উপস্থিত ছিলেন। বিভিন্ন রাজ্য/কেন্দ্রশাসিত অঞ্চলে কোভিড-১৯ এর কারণে উদ্ভূত পরিস্থিতি নিয়ে বৈঠকে আলোচনা হয়।
আলোচনায় বিভিন্ন রাজ্যের স্বাস্থ্য মন্ত্রীদের পাশাপাশি, স্বাস্থ্য দপ্তরের প্রধান সচিব, অতিরিক্ত মুখ্যসচিবরা উপস্থিত ছিলেন। শ্রী মান্ডভিয়া জানান, বর্তমানে দেশের প্রাপ্ত বয়স্কদের মধ্যে ৭৯ শতাংশ কোভিড প্রতিরোধী টিকার প্রথম ডোজ নিয়েছেন। ৩৮ শতাংশ মানুষ দ্বিতীয় ডোজ নিয়েছেন। ১২ কোটিরও বেশি সুবিধাভোগী কোভিড-১৯ টিকার দ্বিতীয় ডোজ নেওয়া বাকি আছে। ‘হর ঘর দস্তক’ অভিযানের মাধ্যমে প্রাপ্ত বয়স্করা সকলে যাতে টিকার প্রথম ডোজ নেন, তা নিশ্চিত করার পাশাপাশি, যাঁদের দ্বিতীয় ডোজ নেওয়া বাকি আছে, তাঁদের নির্দিষ্ট সময়ে সেই ডোজ নিতে উৎসাহিত করতে হবে।
মন্ত্রী বলেন, ‘হর ঘর দস্তক’ অভিযানে গ্রামগুলিতে প্রথমে ‘প্রচার টোলি’ পাঠাতে হবে। এই ব্যবস্থায় মানুষকে টিকা সম্বন্ধে সচেতন করে তোলা হবে। এরপর, ‘ভ্যাক্সিনেশন টোলি’ পাঠাতে হবে, যাতে প্রাপ্ত বয়স্ক সকলে টিকা নেন। নির্ধারিত অঞ্চলে সকলে যাতে টিকাদান হয়, তা নিশ্চিত করার জন্য ছোট ছোট দল পাঠাতে হবে। এই কাজে জেলা ও ব্লক স্তরে পরিকল্পনা করতে হবে। মন্ত্রী কোভিড পরিস্থিতি পর্যালোচনা করার সময় বলেন, দেশ থেকে করোনা ভাইরাসের বিপদ এখনও দূর হয়নি। তাই, আমাদের প্রয়োজনীয় বিধি মেনে চলতে হবে। সিঙ্গাপুর, বৃটেন, রাশিয়া ও চীনে ৮০ শতাংশ টিকাকরণের পরও সংক্রমণের মাত্রা বৃদ্ধি পাচ্ছে। টিকাকে সুরক্ষা কবচ বলে আখ্যা দিয়ে শ্রী মান্ডভিয়া বলেন, প্রধানমন্ত্রীর ‘দওয়াই ভি কড়াই ভি’ মন্ত্র সকলে যদি মেনে চলেন, তা হলে করোনার বিরুদ্ধে লড়াইয়ে আমরা বিজয়ী হবো।
রাজ্যগুলির স্বাস্থ্য মন্ত্রীরা টিকা, ওষুধ এবং কোভিড ব্যবস্থাপনার জন্য আর্থিক ও কারিগরি সহায়তা নিশ্চিত করায় কেন্দ্রীয় স্বাস্থ্য মন্ত্রীর প্রতি কৃতজ্ঞতা জানিয়েছেন। যেসব জেলায় টিকাকরণের হার কম, সেখানে কি কি ব্যবস্থা নেওয়া হয়েছে, সে বিষয়ে বৈঠকে আলোচনা হয়েছে। ডঃ মান্ডভিয়া রাজ্য/কেন্দ্রশাসিত অঞ্চলগুলিকে তাদের সহায়তার জন্য ধন্যবাদ জানান। তিনি ‘হর ঘর দস্তক’ কর্মসূচির বাস্তবায়নে স্বাস্থ্য দপ্তরের আধিকারিকদের উদ্যোগী হওয়ার পরামর্শ দেন। বৈঠকে স্বাস্থ্য দপ্তরের উচ্চ পদস্থ আধিকারিকরা উপস্থিত ছিলেন।
CG/CB/SB
(
প্রধানমন্ত্রীরদপ্তর
স্বাধীনতা দিবস উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর
নয়াদিল্লি, ১৫ আগস্ট, ২০২৩
স্বাধীনতা দিবস উপলক্ষে দেশের নাগরিকদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। ‘অমৃতকাল’-এ ভারতকে একটি উন্নত রাষ্ট্রে রূপান্তরিত করার সঙ্কল্পকে আরও দৃঢ় করে তোলারও আহ্বান জানান তিনি।
এক ট্যুইট বার্তায় শ্রী মোদী বলেছেন ;
“স্বাধীনতা দিবসে সকলকে শুভেচ্ছা জানাই। আমাদের দেশের মহান স্বাধীনতা সংগ্রামীদের উদ্দেশে জানাই গভীর শ্রদ্ধা। তাঁদের লক্ষ্য ও স্বপ্নকে বাস্তবায়িত করার অঙ্গীকারের কথা আমরা পুনরুচ্চারণ করছি। জয় হিন্দ!”
AC/SKD/DM/
(
মানবসম্পদবিকাশমন্ত্রক
কেন্দ্রীয় শিক্ষামন্ত্রী আইআইটি রোপারের স্থায়ী ক্যাম্পাসটি জাতির উদ্দেশে উৎসর্গ করেছেন
নতুন দিল্লি, ২২ অক্টোবর, ২০২০
কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ আজ আইআইটি রোপারের স্থায়ী ক্যাম্পাসটি জাতির উদ্দেশে উৎসর্গ করেছেন। অনুষ্ঠানে শিক্ষামন্ত্রী, শ্রী সঞ্জয় ধোতরেও উপস্থিত ছিলেন। এছাড়াও আইআইটি রোপারের অধিকর্তা অধ্যাপক শরিত কে দাস এবং রেজিস্ট্রার শ্রী রবীন্দ্র কুমার, এবং অন্যান্য ব্যক্তিরাও এই অনুষ্ঠানে অংশ নেন।
অনুষ্ঠানে শ্রী পোখরিয়াল আইআইটি রোপারের শিক্ষক-শিক্ষিকাদের অভিনন্দন জানান। বিশ্বের দ্বরবারে ভারতকে একটি শক্তিশালী ও উদ্যমী দেশ হিসেবে তুলে ধরার জন্য শিক্ষার্থী ও গবেষকদের প্রশংসা করেন। কেন্দ্রীয় মন্ত্রী বলেন ভারত জ্ঞান ও ঐতিহ্যবাহী সমৃদ্ধশালী দেশ হিসেবে বিশ্বব্যাপী পরিচিত। শিক্ষার্থীদের "দেশের যোদ্ধা" হিসেবে আখ্যা দিয়ে তিনি তাদের জাতির উন্নয়নে অবদান রাখার আহ্বান জানান।
শ্রী পোখরিয়াল উল্লেখ করেন যে আইআইটি রোপার ধারাবাহিকভাবে দেশ-বিদেশের শীর্ষস্থানীয় শিক্ষাপ্রতিষ্ঠানের মধ্যে স্থান দখল করে রয়েছে । তিনি আরও জানান যে আইআইটি রোপার গবেষণামূলক উদ্ভাবনী ক্ষেত্রে বিশ্বে প্রথম স্থান পেয়েছে।
জাতীয় শিক্ষা নীতি  ২০২০ সম্পর্কে কথা বলার সময় মন্ত্রী জানান বিশ্বের শিক্ষামূলক কর্মসূচি অনুসারে এই নীতিতে ক্রেডিট ব্যাংকের বিষয়টি তুলে ধরা হয়েছে। এছাড়াও এনইপি ২০২০তে বৃত্তিমূলক পাঠক্রমের বিষয়ে বিশেষ নজর দেওয়া হয়েছে, তার মাধ্যমে আত্মনির্ভর ভারত গঠন ও বিশ্বে ভারতীয় শিক্ষার্থীদের পড়াশুনার ক্ষেত্রে বৃহত্তর পথ প্রশস্ত হবে। কোভিড -১৯ সংকটের সময় আইআইটি রোপার গৃহীত উদ্যোগের প্রশংসা করেন মন্ত্রী। তিনি জানান করোনা সংক্রমণ রোধে এই প্রতিষ্ঠান একাধিক পদক্ষেপ গ্রহণ করেছে। অনুষ্ঠানে শ্রী সঞ্জয় ধোতরে জানান আইআইটিগুলিকে বিশ্ব র্যাঙ্কিংয়ে শীর্ষে স্থান তুলে ধরতে মন্ত্রক সব রকম প্রয়াস চালাচ্ছে। অধ্যাপক শরিত কে দাস এই শিক্ষা প্রতিষ্ঠানের সাফল্যের বিভিন্ন দিক তুলে ধরেন।
CG/SS
(Visitor Counter : 125
জাহাজচলাচলমন্ত্রক
কলকাতার শ্যামাপ্রসাদ বন্দরের উদ্যোগে হাওড়া ব্রিজের নতুন আলোকসজ্জা
কলকাতা, ১৯ই জুলাই, ২০২১
বিশ্বের শ্রেষ্ঠ ক্রীড়া প্রতিযোগিতা অলিম্পিক গেমস টোকিওতে অনুষ্ঠিত হতে চলেছে। এই ক্রীড়া প্রতিযোগিতাকে ঘিরে যে উৎসাহ উদ্দীপনার সৃষ্টি হয়েছে, তার সঙ্গে সাজুয্য রেখে কলকাতার শ্যামাপ্রসাদ বন্দরের উদ্যোগে হাওড়া ব্রিজে নতুন আলোকসজ্জার ব্যবস্থা করা হয়েছে।
অলিম্পিকের প্রতীক – নীল, হলুদ, কালো, সবুজ ও লাল বৃত্ত আলোকমালার সাহায্যে হাওড়া ব্রিজ বা রবীন্দ্র সেতুর উপর ফুটিয়ে তোলা হয়েছে। ইউরোপ, আমেরিকা, আফ্রিকা, এশিয়া ও অস্ট্রেলিয়া মহাদেশ ౼ঐ পাঁচটি বৃত্তের মাধ্যমে প্রতিফলিত। উদীয়মান সূর্যের দেশ জাপান, বিশ্বের নানা প্রান্ত থেকে আসা ১১ হাজারের বেশি ক্রীড়াবিদকে স্বাগত জানিয়েছে। প্রতিযোগিতায় অংশগ্রহণকারী খেলোয়াড়রা যাতে তাদের সব থেকে সেরা দক্ষতা দেখাতে পারেন, তার জন্য় একটি নিরাপদ ও স্বাস্থ্যকর পরিবেশ জাপান নিশ্চিত করেছে।
অলিম্পিক্সে ভারতীয় খেলোয়াড়দের সাফল্য কামনা করে সারা দেশের সঙ্গে কলকাতার শ্যামাপ্রসাদ বন্দরও সামিল হয়েছে। খেলোয়াড়দের প্রতিযোগিতামূলক মানসিকতা এবং নির্দিষ্ট লক্ষ্যে পৌঁছানোর অবিচল মনোভাবকে কুর্ণিশ জানাতে বন্দর কর্তৃপক্ষ সেতুর উপর নতুন এই আলোকসজ্জার ব্যবস্থা করেছে।
(CG/CB/SFS
যুবওক্রীড়াবিষয়কমন্ত্রক
সাই, টিটিএফআই-কে জাতীয় টেবিল টেনিস প্রশিক্ষণ শিবির শোনেপত আয়োজন করার অনুমতি দিয়েছে
নতুন দিল্লি, ২৪শে অক্টোবর, ২০২০
স্পোর্ট অথরিটি অফ ইন্ডিয়া  ২৮শে অক্টোবর থেকে ৮ই ডিসেম্বর পর্যন্ত টেবিল টেনিসের জাতীয় প্রশিক্ষণ শিবির আয়োজনের অনুমতি দিয়েছে। শোনেপতে দিল্লি পাবলিক স্কুলে , টেবিল টেনিস ফেডারেশন অফ ইন্ডিয়া  এই শিবিরের আয়োজন করবে। এখানে ৫ জন পুরুষ ও ৬ জন মহিলা খেলোয়াড় প্রশিক্ষণ নেবেন। এর জন্য বিমান ভাড়া ও চিকিৎসার খরচ বাদে ১৮ লক্ষ টাকা মঞ্জুর করা হয়েছে।
ডিপিএস শোনেপতের প্রশিক্ষণ শিবিরে থেকে প্রশিক্ষণ নিতে হবে। খেলাধূলা সংক্রান্ত কার্যক্রম শুরুর জন্য সাই যে সাধারণ পরিচালন পদ্ধতি ঘোষণা করেছে, সেটি মেনে চলতে হবে। মার্চ মাসে করোনা ভাইরাসের জন্য দেশজুড়ে যে লকডাউন জারি করা হয়েছিল, তার পর টেবিল টেনিসের জন্য এটি প্রথম জাতীয় স্তরের প্রশিক্ষণ শিবির। মানুষ শাহ, মানব ঠক্কার, সুধাংশু গ্রোভার, জুবীন কুমারের সঙ্গে কমনওয়েল্থ গেমস-এর ৪ বারের সোনা জয়ী অচন্ত শরৎ কমল, ছেলেদের প্রশিক্ষণ শিবিরে যোগ দেবেন। মেয়েদের প্রশিক্ষণ শিবিরে অনুষা কুটুম্বালে, দিয়া চৈতালে, সুতীর্থা মুখোপাধ্যায়, অর্চনা কামাথ, তাকেমি সরকার ও কৌশানী নাথ যোগ দেবেন।
২০১৮র যুব অলিম্পিকে সেমিফাইনাল খেলেছেন অর্চনা কামাথ। আগামী অলিম্পিক গেমসে পদক জয়ের জন্য তিনি চেষ্টা চালাবেন। শ্রীমতী কামাথ জানিয়েছেন, এই শিবিরে আসতে পেরে তিনি আনন্দিত।
ভারত, সম্প্রতি টেবিল টেনিসে যথেষ্ট ভালো খেলছে। ২০১৮’র কমনওয়েল্থ গেমসে ভারতীয় প্রতিযোগীরা ৮টি পদক পেয়েছিলেন। ২০১৮’র এশিয়ান গেমসে প্রথম বারের মতো ভারতীয় টেবিল টেনিস খেলোয়াড়রা পদক এনেছিল।
CG/CB/SFS
(Visitor Counter : 109